Roland Nilsson

Roland Nilsson (s. 27. marraskuuta 1963) on ruotsalainen jalkapallovalmentaja ja entinen puolustaja. == Ura pelaajana == Peliurallaan Englannissa ja Ruotsissa takalinjoilla pelannut Nilsson kuului Ruotsin maajoukkueen vakiokalustoon 1980-luvun lopulta aina 2000-luvun kynnykselle saakka pelaten kaikkiaan 116 A-maaottelua. Neljissä arvokisoissa Sinikeltaisten edustuspaitaa kantanut Nilsson oli voittamassa myös historiallista MM-pronssia 1994. Seuratasolla Nilssonin suurin saavutus oli UEFA Cupin mestaruus 1987, kun hänen edustamansa IFK Göteborg kukisti finaalissa skottiseura Dundee Unitedin yhteismaalein 2–1. Nilsson voitti myös kolme Ruotsin mestaruutta ja sai vuonna 1996 Guldbollen-palkinnon Ruotsin parhaana jalkapalloilijana. === Meriitit pelaajana === * UEFA Cup: 1987 * Ruotsin mestaruus (3): 1983, 1987, 1999 * Englannin liigacup: 1991 * MM-pronssia 1994 * MM-1.kierros 1990 * EM-välierät 1992 * EM-1.kierros 2000 * Guldbollen 1996 == Ura valmentajana == Valmennusuransa Nilsson aloitti Coventry Cityn pelaajavalmentajana syksyllä 2001, kun Gordon Strachan sai potkut seuran peräsimestä. Vaikka alku oli lupaava, eivät Nilssonin opit lopulta riittäneet Coventry Cityn nopeaan paluuseen Englannin Valioliigaan ja hän sai potkut huhtikuussa 2002. Coventry sack Nilsson and Smith Coventry-pestin jälkeen Nilsson toimi lyhyen aikaa Helsingborgs IF:n nuorisovalmentajana. Kaudeksi 2004 hän siirtyi göteborgilaisen GAISin päävalmentajaksi. Nilsson johdatti seuran Superettanin kolmanneksi kaudella 2005 ja karsintojen kautta seura nousi Allsvenskaniin. Nilssonin johdolla GAIS oli Allsvenskanissa seuraavilla kausilla 10:s ja 11:s. Kauden 2007 jälkeen Nilsson jätti GAISin siirtyen Malmö FF:n peräsimeen. Roland Nilsson ny tränare i MFF Nilsson on juurruttanut Malmöhön oman pelitapansa, joka perustuu tekniseen taitojalkapalloon. Hän on korostanut, että joukkueen pitää pelata myös huonoissa olosuhteissa mahdollisimman hyvin. Kaksi ensimmäistä kautta eivät sujuneet aivan odotusten mukaisesti Malmön päädyttyä sijoille kuusi ja seitsemän. Luottamus Nilssoniin kuitenkin palkittiin kaudella 2010, kun Malmö FF palasi kuuden vuoden tauon jälkeen mestariksi. ”Det är kaos – hur stort som helst” Mestaruudesta huolimatta MFF:n taloustilanne on vaikea ja se on asettanut myös Nilssonin tulevaisuuden seurassa avoimeksi. Roland Nilsson tvekar om fortsättning i MFF Huhtikuun alussa 2011 Nilssonin kerrottiin tehneen kesään 2014 ulottuvan sopimuksen tanskalaisseura FC Kööpenhaminan kanssa. Seurat eivät kuitenkaan heti päässeet yksimielisyyteen siirtyykö Nilsson FCK:hon jo kesällä 2011 vai vasta tammikuussa 2012. Roland Nilsson klar för FC Köpenhamn ”Vi hoppas på en snabb lösning” Lopulta seurat pääsivät yksimielisyyteen ja Nilssonin viimeiseksi otteluksi MFF:n peräsimessä jäi voitokas Ruotsin cupin ottelu Halmstadia vastaan 29. toukokuuta. Malmö vann i Rolles sista match Nilssonin johdolla FC Kööpenhamina jatkoi vahvaa menoaan Tanskan Superliigassa myös syyskaudella 2011/12. Eurooppa-liigassa joukkueen tie katkesi kuitenkin alkulohkoon ja lopulta seurajohto purki ruotsalaisvalmentajan sopimuksen jo tammikuun alussa 2012. FC Kööpenhamina vaihtaa valmentajaa Nilsson palasi valmennustehtäviin helmikuun alussa 2014 tehtyään sopimuksen Ruotsin alle 17-vuotiaiden maajoukkuevalmentajan tehtävistä. Roland Nilsson blir förbundskapten Hänen johdollaan Ruotsin alle 17-vuotiaat etenivät vuoden 2016 ikäluokan EM- lopputurnaukseen, jossa putosivat puolivälierissä. Nilsson siirtyi kesällä 2017 Ruotsin alle 21-vuotiaiden maajoukkueen peräsimeen.Officiellt: Roland Nilsson tar över U21-landslaget Nilsson valmensi kolme vuotta Ruotsin nuoria, muttei onnistunut johdattamaan joukkuetta ikäluokan EM-lopputurnaukseen 2019. Syyskuussa 2020 Nilssonista tuli IFK Göteborgin päävalmentaja 2,5-vuotisella sopimuksella.Välkommen, Roland Nilsson! Nilssonin johdolla IFK onnistui voittamaan kauden 11 viimeisestä ottelustaan viisi ja sijoittui Allsvenskanissa lopulta sijalle 12. Kausi 2021 alkoi kuitenkin kehnosti ja ennen EM-taukoa IFK oli voittanut vain yhden kahdeksasta ottelustaan. Seura erotti Nilssonin tehtävistään kesäkuun alussa 2021.IFK Göteborg sparkar Roland Nilsson === Meriitit valmentajana === * Ruotsin mestaruus: 2010 * Ruotsin vuoden valmentaja: 2010 == Lähteet == Luokka:Ruotsalaiset jalkapallovalmentajat Luokka:Ruotsalaiset jalkapalloilijat Luokka:Vuonna 1963 syntyneet Luokka:Elävät henkilöt